Primeira Liga

**Primeira Liga** (portugalski: *[pɾiˈmejɾɐ ˈliɣɐ]*; engleski: *First League*), također poznata i kao **Liga NOS** iz sponzorskih razloga, je profesionalna nogometna liga i predstavlja najviši rang u portugalskom nogometu. Organizovana je i pod nadzorom je **LPFP-a**. Od sezone 2014-15. u ligi se takmiči 18 klubova, od kojih dva posljednjeplasirana kluba ispadaju u niži rang.

Osnovana je 1934. godine kao eksperimentalna liga. Ozvaničena je 1938. godine, a bila je poznata pod nazivom *Primeira Divisão* sve do 1999. godine. U ligi je ukupno učestvovalo 70 klubova, ali je samo pet klubova osvajalo titulu: Benfica (36), Porto (28), Sporting (18), Belenenses (1) i Boavista (1).

Primeira Liga je povećala svoju reputaciju u posljednjih nekoliko godina. Zauzima peto mjesto na UEFA listi nogometnih liga. U top 5 liga je ušla u sezoni 2011-12. kada je prestigla francusku Ligue 1. Na listi IFFHS-a se nalazi na četvrtom mjestu.

## Historija 
Prije portugalske nogometne reforme 1938. godine, održano je eksperimentalno takmičenje po sistemu kupa. Poslije te godine, formirano je prvenstvo, dok se kup održavao paralelno sa prvenstvom. U početku su navijači smatrali osvajača kupa za šampiona države, jer je kup bio dosta popularniji od prvenstva.

Nakon toga je osnovana *Campeonato Nacional da Primeira Divisão* (Nacionalno prvenstvo Prve Divizije) ili samo *Primeira Divisão* (Prva Divizija). Porto je bio prvak u prvoj sezoni, te je uspješno odbranio naslov u narednoj sezoni. U sezoni 1939-40. liga je proširana sa osam na deset klubova.

### Velika Trojka 
*Velika Trojka* (portugalski: *Os Três Grandes*) je nadimak za tri najuspješnija nogometna kluba u Portugalu. Sa izuzetkom Belenensesa u sezoni 1945-46. i Boaviste u sezoni 2000-01, samo su tri kluba osvajali najviši rang u portugalskom nogometu: Benfica (34), Porto (27) i Sporting (18). Ova tri kluba sezonu uglavnom završavaju u vrhu tabale, te ostvaruju plasman u evropska takmičenja.

Ovi klubovi dominiraju portugalskim nogometom. Veliki broj navijača navija za *Veliku Trojku*, dok im je lokalni klub na drugom mjestu. Klubovi *Velike Trojke* imaju najveću posjetu na stadionima tokom sezone, dok ostale ekipe nemaju veću podršku lokalnog stanovništva (izuzev Vitórie i Brage).

Benfica je klub sa najviše osvojenih prvenstava, kupova i Liga kupova, te je jedini portugalski klub koji je osvojio sva domaća takmičenja. Porto je najuspješniji portugalski klub u evropskim takmičenjima.

## Sponzori 
2002. godine sponzorski ugovor sa Primeira Ligom je potpisala kompanija GalpEnergia. Ugovor je potpisan na 4 godine. 18. augusta 2005. godine, austrijska internet kladionica Bwin postaje generalni sponzor, promijenivši naziv lige u Liga betandwin.com. Od sezone 2008-09, Primeira Liga nosi naziv Liga Sagres, po proizvođaču piva i sponzoru. 2010. godine sponzor postaje ZON Multimedia, televizijska kuća, i od tada se Prva liga Portugala naziva Liga ZON Sagres. 2015. godine mijenja ime u Liga NOS.

**Sponzorski nazivi po sezonama**

* 2002–2005: *SuperLiga GalpEnergia*
* 2005–2006: *Liga betandwin.com*
* 2006–2008: *BWINLIGA*
* 2008–2010: *Liga Sagres*
* 2010–2014: *Liga ZON Sagres*
* 2015–2018: *Liga NOS*

## Klubovi u sezoni 2018/19. 
## Prvaci 
## Najbolji strijelci 
## Reference 
## Vanjski linkovi 
* Službena stranica

Kategorija:Osnivanja u 1934.
Kategorija:Nogometna takmičenja u Portugalu
Portugal